**LIKOVNA KULTURA – 4. RAZRED OSNOVNE ŠKOLE**

|  |  |  |  |
| --- | --- | --- | --- |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ LK A.4.1.**  Učenik likovnim i vizualnim izražavanjem interpretira različite sadržaje. | Učenik u stvaralačkom procesu i izražavanju:  – koristi likovni jezik (obvezni pojmovi likovnog jezika i oni za koje učitelj smatra da mu mogu pomoći pri realizaciji ideje u određenom zadatku)  – koristi iskustvo usmjerenog opažanja  – koristi doživljaj temeljen na osjećajima, iskustvu, mislima i informacijama  – koristi slobodne asocijacije te razlikuje doslovne (stereotipi i šablone) i udaljene slobodne asocijacije (originalna rješenja i ideje). | | Učenik, u stvaralačkom procesu i izražavanju koristi likovni jezik tako da kreće od doživljaja cjeline prema detalju.  Obvezni likovni pojmovi:  Različiti načini grupiranja točaka i crta (rasteri, skupljeno i raspršeno).  Čistoća boje; valeri boja; simbolika i asocijativnost boja. Nijanse boje.  Različite vrste površina (umjetnička djela i okolina).  Različiti odnosi mase i prostora.  Kromatsko – akromatski kontrast.  Jedinstvo. Dominacija.  Kompozicija i rekompozicija na plohi i u prostoru.  Učenik odgovara likovnim i vizualnim izražavanjem na razne vrste poticaja:  – osobni sadržaji (osjećaji, misli, iskustva, stavovi i vrijednosti)  – sadržaji likovne/vizualne umjetnosti ili sadržaji/izraz drugih umjetničkih područja  – sadržaji iz svakodnevnog života i neposredne okoline (informacije). |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Uz pomoć učitelja, učenik producira više ideja i odabire onu koja najbolje izražava njegove osjećaje, misli i iskustva u likovnim materijalima i vizualnim medijima pomoću likovnog jezika. | Uz posredovanje učitelja, učenik producira više ideja i odabire onu koja najbolje izražava njegove osjećaje, misli i iskustva u likovnim materijalima i vizualnim medijima pomoću likovnog jezika. | Učenik samostalno stvara više ideja i odabire onu koja najbolje izražava njegove osjećaje, misli i iskustva u likovnim materijalima i vizualnim medijima pomoću likovnog jezika. | Učenik samostalno i samoinicijativno stvara više ideja i odabire onu koja najbolje izražava njegove osjećaje, misli i iskustva u likovnim materijalima i vizualnim medijima pomoću likovnog jezika. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ LK A.4.2.**  Učenik demonstrira fine motoričke vještine upotrebom različitih likovnih materijala i postupaka u vlastitom likovnom izražavanju. | Učenik istražuje likovne materijale i postupke u svrhu izrade likovnog uratka.  Uočava i izražava osobitosti likovnih materijala i postupaka pri njihovoj upotrebi.  Demonstrira fine motoričke vještine (preciznost, usredotočenje, koordinacija prstiju i očiju, sitni pokreti). | | Učenik koristi neke od predloženih likovnih materijala i tehnika:  Crtački: olovka, ugljen, kreda, flomaster, tuš, pero, kist, lavirani tuš.  Slikarski: akvarel, gvaš, tempere, pastel, flomasteri, kolaž papir, kolaž iz časopisa.  Prostorno-plastički: glina, glinamol, papir-plastika, ambalaža i drugi materijali, aluminijska folija, kaširani papir (papir mâšé), žica.  Grafički: monotipija, kartonski tisak. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učenik samostalno uporabljuje likovne materijale i postupke u svrhu izrade svog likovnog rada. Pokazuje nizak stupanj preciznosti, djelomične kontrole materijala i izvedbe s minimumom detalja. | Učenik samostalno uporabljuje likovne materijale i postupke u svrhu izrade svog likovnog rada povremeno istražujući postupke i mogućnosti tehnika. Pokazuje nizak stupanj preciznosti, djelomične kontrole materijala i izvedbe s minimumom detalja. | Učenik samostalno uporabljuje likovne materijale i postupke u svrhu izrade svog likovnog rada povremeno  istražujući postupke i mogućnosti tehnika. Pokazuje preciznost, detaljnost i dosljednost izvedbe. | Učenik samostalno uporabljuje likovne materijale i postupke u svrhu izrade svog likovnog rada  istražujući postupke i mogućnosti tehnika. Pokazuje preciznost, detaljnost i dosljednost izvedbe. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ LK A.4.3.**  Učenik u vlastitome radu koristi tehničke i izražajne mogućnosti novomedijskih tehnologija. | Učenik digitalnim fotoaparatom (digitalni fotoaparat, pametni telefon) bilježi sadržaje iz okoline koristeći znanje o likovnom jeziku i drugim likovnim pojmovima;  zabilježene sadržaje interpretira u vlastitom vizualnom radu. | | Kadar; plan; kompozicija i neki od likovnih pojmova predviđenih ishodom A.4.1. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Uz pomoć učitelja, učenik  primjenjuje osnovne izražajne mogućnosti likovnog jezika i bilježi sadržaja iz vlastite okoline digitalnom foto kamerom. | Uz posredovanje učitelja, učitelj primjenjuje osnovne izražajne mogućnosti likovnog jezika pri bilježenju sadržaja iz vlastite okoline digitalnom foto kamerom. | Učenik samostalno odabire i digitalnom foto kamerom bilježi sadržaje iz vlastite okoline koristeći izražajne mogućnosti likovnog jezika. | Učenik samostalno odabire i digitalnom foto kamerom bilježi sadržaje iz vlastite okoline  koristeći izražajne mogućnosti likovnog jezika u odmaku od uobičajenih rješenja. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ LK B.4.1.**  Učenik analizira likovno i vizualno umjetničko djelo povezujući osobni doživljaj, likovni jezik i tematski sadržaj djela. | Učenik opisuje osobni doživljaj djela i povezuje ga s vlastitim osjećajima, iskustvom i mislima.  Učenik opisuje  – materijale i postupke  – likovne elemente i kompozicijska načela  – tematski sadržaj djela (motiv, teme, asocijacije). | | Učenik upoznaje i istražuje djela i različite oblike izražavanja iz područja likovnih i vizualnih umjetnosti: crtež, slikarstvo, skulptura, grafika, vizualne komunikacije i dizajn (grafički), arhitektura i urbanizam, fotografija, film (igrani i animirani), strip.  Tijekom treće i četvrte godine učenja u neposrednome susretu, u stvarnome prostoru, učenik upoznaje i istražuje barem jedan od navedenih tipova spomenika: skulptura u javnome prostoru, elementi grada i sela, lokaliteta ili pojedinačnih arhitektonskih objekata. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Uz pomoć učitelja učenik detaljno opisuje suodnos tematskog i likovno/vizualnog sadržaja povezujući ih s vlastitim doživljajem. | Uz posredovanje učitelja, učenik opisuje i iznosi promišljanja o suodnosu tematskog i likovno/vizualnog sadržaja povezujući ih s vlastitim doživljajem. | Uz posredovanje učitelja, učenik opisuje i iznosi promišljanja o umjetničkom djelu kao cjelini povezujući vlastiti doživljaj sa idejom i tematskim te likovno/vizualnim sadržaja djela. | Učenik samostalno opisuje i iznosi promišljanja o umjetničkom djelu kao cjelini povezujući vlastiti doživljaj sa idejom i tematskim te likovno/vizualnim sadržaja djela. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ LK B.4.2.**  Učenik opisuje i uspoređuje svoj likovni ili vizualni rad i radove drugih učenika te opisuje vlastiti doživljaj stvaranja. | Učenik opisuje i uspoređuje likovne ili vizualne radove prema kriterijima: likovnog jezika, likovnih materijala, tehnika i/ili vizualnih medija, prikaza tema i motiva te originalnosti i uloženog truda.  Učenik prepoznaje poticaj, osnovnu ideju/poruku te način na koji je to izraženo u likovnom ili vizualnom radu.  Učenik prepoznaje i opisuje kako je zadani likovni/vizualni problem moguće riješiti na više (jednakovrijednih) načina.  Učenik prepoznaje razinu osobnog zadovoljstva u stvaralačkom procesu. | | Sadržaji ishoda B.4.2. istovjetni su sadržajima ishoda A.4.1. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Uz pomoć učitelja, učenik opisuje vlastiti doživljaj stvaranja i prepoznaje prolazak kroz isti proces, uspoređuje svoj likovni ili vizualni rad i radove drugih učenika prepoznajući upotrebu likovnog jezika, likovnih materijala, prikaza motiva i izražene ideje; prepoznaje različite mogućnosti rješavanja istog. | Uz podršku učitelja, učenik opisuje vlastite postupke tijekom stvaranja, opisuje i uspoređuje svoj likovni ili vizualni rad i radove drugih učenika prema upotrebi likovnog jezika, materijala, prikaza motiva i izražene ideje; prepoznaje različite mogućnosti rješavanja istog likovnog ili vizualnog problema. | Učenik samostalno opisuje vlastite postupke tijekom stvaranja, opisuje i uspoređuje svoj likovni ili vizualni rad i radove drugih učenika prema maštovitosti upotrebe likovnog jezika, materijala, prikaza motiva i izražene ideje. | Učenik samostalno opisuje vlastite postupke tijekom stvaranja i prepoznaje razlog prolaska kroz isti proces, opisuje i uspoređuje svoj likovni ili vizualni rad i radove drugih učenika prema maštovitosti upotrebe likovnog jezika, materijala, prikaza motiva i  izražene ideje. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ LK C.4.1.**  Učenik objašnjava i u likovnom i vizualnom radu interpretira kako je oblikovanje vizualne okoline povezano s aktivnostima i namjenama koje se u njoj odvijaju. | Likovnim i vizualnim izražavanjem učenik:  – uspoređuje na koji način prostornom organizacijom čovjek prilagođava svoj životni prostor prirodnom okruženju i svojim potrebama  – uspoređuje različite odnose slike i teksta te načine na koji taj odnos oblikuje poruku  – u vlastitom radu koristi različite odnose slike i teksta u cilju postizanja jasnoće poruke i preglednosti sadržaja. | | Plan, tlocrt, maketa.  Odnos slike i teksta: reklame, časopisi, knjige, strip. |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učenik uz posredovanje učitelja istražuje i interpretira arhitektonske cjeline; uspoređuje različite odnose slike i teksta te ih prema zadanoj strukturi koristi u vlastitom radu djelomično postižući jasnoću poruke i preglednost sadržaja. | Učenik uz posredovanje učitelja istražuje i interpretira arhitektonske cjeline; uspoređuje različite odnose slike i teksta te ih koristi u vlastitom radu djelomično postižući jasnoću poruke i preglednost sadržaja. | Učenik samostalno istražuje i interpretira arhitektonske cjeline; uspoređuje različite odnose slike i teksta te ih koristi u vlastitom radu postižući jasnoću poruke i preglednost sadržaja. | Učenik samostalno istražuje i interpretira arhitektonske cjeline; uspoređuje različite odnose slike i teksta, te ih inventivno koristi u vlastitom radu postižući jasnoću poruke i preglednost sadržaja. |
| **ODGOJNO-OBRAZOVNI ISHODI** | **RAZRADA ISHODA** | | **SADRŽAJ** |
| **OŠ LK C.4.2.**  Učenik povezuje umjetničko djelo s iskustvima iz svakodnevnog života te društvenim kontekstom. | Učenik opisuje i uspoređuje umjetnička djela povezujući ih sa znanjima stečenim na drugim nastavnim predmetima te iskustvima iz svakodnevnog života (uzimajući u obzir različite društvene čimbenike).  Učenik opisuje djela kulturne i tradicijske baštine različitih krajeva i kultura te nalazi poveznice s društvenim kontekstom u kojem su nastala (način života, običaji). | | Učenik navodi i opisuje konkretne primjere različitih oblika umjetničkog izražavanja, vrsta zanimanja, kulturno umjetničkih događanja, institucija i spomenika iz svog kraja s područja likovnih i vizualnih umjetnosti koje je posjetio i /ili upoznao (učitelj odabire od preporučenih sadržaja one koji su dostupni učenicima: muzej, galerija, izložba, radionica, kazalište). |
| **RAZINE USVOJENOSTI (OSTVARENOSTI) ODGOJNO-OBRAZOVNIH ISHODA** | | | |
| **ZADOVOLJAVAJUĆA** | **DOBRA** | **VRLO DOBRA** | **IZNIMNA** |
| Učenik povezuje vizualni i likovni te tematski sadržaj umjetničkog djela s iskustvom iz svakodnevnog života te društvenim kontekstom; opisuje djela kulturne baštine iz različitih krajeva i kultura. | | | |